[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.7.2007

KOM(2007) 388 endelig

Forslag til

RÅDETS FORORDNING

om ændring af forordning (EF) nr. 397/2004 om indførelse af en endelig antidumpingtold på importen af sengelinned af bomuld med oprindelse i Pakistan

(forelagt af Kommissionen)

BEGRUNDELSE

BAGGRUND FOR FORSLAGET |

110 | Begrundelse og mål Forslaget vedrører anvendelsen af Rådets forordning (EF) nr. 384/96 om beskyttelse mod dumpingimport fra lande, der ikke er medlemmer af Det Europæiske Fællesskab[1] (”grundforordningen”), i proceduren vedrørende import af sengelinned af bomuld med oprindelse i Pakistan. |

120 | Generel baggrund Dette forslag er fremsat som led i gennemførelsen af grundforordningen og som resultat af en undersøgelse, der blev foretaget i overensstemmelse med de indholdsmæssige og proceduremæssige krav i grundforordningen. |

139 | Gældende bestemmelser på det område, som forslaget vedrører Rådets forordning (EF) nr. 397/2004 om indførelse af en endelig antidumpingtold på importen af sengelinned af bomuld med oprindelse i Pakistan[2]. |

141 | Overensstemmelse med EU’s andre politikker og mål Ikke relevant. |

HØRING AF BERØRTE PARTER OG KONSEKVENSANALYSE |

Høring af berørte parter |

219 | Ansøgerne og EF-erhvervsgrenen er blevet underrettet om resultaterne af undersøgelsen og har haft lejlighed til at fremsætte bemærkninger. |

Ekspertbistand |

229 | Der har ikke været behov for ekstern ekspertbistand. |

230 | Konsekvensanalyse Forslaget er udarbejdet som følge af gennemførelsen af grundforordningen. Grundforordningen foreskriver ikke en vurdering af de generelle virkninger, men indeholder en udtømmende liste over de forhold, der bør vurderes. |

FORSLAGETS RETLIGE ASPEKTER |

305 | Resumé af forslaget Rådet indførte ved forordning (EF) nr. 397/2004 en endelig antidumpingtold på importen til Fællesskabet af sengelinned af bomuld med oprindelse i Pakistan. På grund af det store antal eksporterende producenter blev der udtaget en stikprøve under den efterfølgende fornyede undersøgelse. Den fornyede undersøgelse blev afsluttet ved Rådets forordning (EF) nr. 695/2006, som indfører nye individuelle toldsatser på 0-8,5 %. Andre samarbejdende virksomheder, som ikke indgik i stikprøven, blev omfattet af den vejede gennemsnitlige toldsats på 5,8 %. I henhold til artikel 1, stk. 4, i forordning (EF) nr. 397/2004 kan pakistanske eksporterende producenter, som opfylder de tre kriterier i samme artikel, blive indrømmet samme behandling som de samarbejdende virksomheder, der ikke indgår i stikprøven (behandling som ny eksporterende producent). 18 pakistanske virksomheder har anmodet om at blive behandlet som nye eksporterende producenter og få deres navne tilføjet til den liste over virksomheder, som er omfattet af den vejede gennemsnitlige toldsats på 5,8 %. Det foreslås derfor, at Rådet vedtager vedlagte forslag til forordning, der skal offentliggøres i Den Europæiske Unions Tidende. |

310 | Retsgrundlag Rådets forordning (EF) nr. 384/1996 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[3] ("grundforordningen"). |

329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |

Proportionalitetsprincippet Forslaget er i overensstemmelse med proportionalitetsprincippet af følgende grunde: |

331 | Rådets forordning (EF) nr. 397/2004 om indførelse af en endelig antidumpingtold på importen af sengelinned af bomuld med oprindelse i Pakistan, ændret ved Rådets forordning (EF) nr. 695/2006, giver ikke mulighed for nationale beslutninger. |

332 | Det er ikke relevant at forklare, hvordan byrder af finansiel eller administrativ art, der pålægges Fællesskabet, nationale regeringer, regionale og lokale myndigheder, erhvervsdrivende og borgere begrænses mest muligt og står i rimeligt forhold til forslagets mål. |

Reguleringsmiddel/reguleringsform |

341 | Foreslået instrument: forordning. |

342 | Andre midler ville ikke være hensigtsmæssige af følgende grund: Ovennævnte grundforordning foreskriver ikke alternative muligheder. |

BUDGETMÆSSIGE KONSEKVENSER |

409 | Forslaget har ingen konsekvenser for Fællesskabets budget. |

1. Forslag til

RÅDETS FORORDNING

om ændring af forordning (EF) nr. 397/2004 om indførelse af en endelig antidumpingtold på importen af sengelinned af bomuld med oprindelse i Pakistan

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/1996 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab[4] ("grundforordningen"),

under henvisning til artikel 1, stk. 4, i Rådets forordning (EF) nr. 397/2004 af 2. marts 2004 om indførelse af en endelig antidumpingtold på importen af sengelinned af bomuld med oprindelse i Pakistan[5],

under henvisning til forslag fra Kommissionen forelagt efter høring af det rådgivende udvalg, og

ud fra følgende betragtninger:

A. TIDLIGERE PROCEDURE

(1) Rådet indførte ved forordning (EF) nr. 397/2004 en endelig antidumpingtold på importen af sengelinned af bomuld med oprindelse i Pakistan henhørende under KN-kode ex 6302 21 00 (Taric-kode 6302 21 00 81, 6302 21 00 89), ex 6302 22 90 (Taric-kode 6302 22 90 19), ex 6302 31 00 (Taric-kode 6302 31 00 90) og ex 6302 32 90 (Taric-kode 6302 32 90 19). Der blev indført en landsdækkende antidumpingtold på 13,1 % på alle virksomheder, som eksporterede den pågældende vare til Fællesskabet.

(2) Efter en delvis fornyet undersøgelse på eget initiativ, jf. grundforordningens artikel 11, stk. 3, ændrede Rådet i maj 2006 ved forordning (EF) nr. 695/2006 forordning (EF) nr. 397/2004 og indførte nye toldsatser på 0-8,5 %. På grund af det store antal samarbejdende eksporterende producenter blev der udtaget en stikprøve.

(3) De virksomheder, som blev udvalgt til at indgå i stikprøven, blev omfattet af de individuelle toldsatser, som blev fastsat i forbindelse med den fornyede undersøgelse, mens de øvrige samarbejdende virksomheder, som ikke indgik i stikprøven, blev omfattet af den vejede gennemsnitlige toldsats på 5,8 %. Der indførtes en toldsats på 8,5 % for virksomheder, der enten ikke gav sig til kende, eller som ikke udviste samarbejdsvilje i forbindelse med undersøgelsen.

(4) I henhold til artikel 1, stk. 4, i forordning (EF) nr. 397/2004 kan pakistanske eksporterende producenter, som opfylder de tre kriterier i samme artikel, blive indrømmet samme behandling som de samarbejdende virksomheder, der ikke indgår i stikprøven (behandling som ny eksporterende producent).

B. ANMODNINGER OM BEHANDLING SOM NY EKSPORTERENDE PRODUCENT

(5) Atten pakistanske virksomheder anmodede om at blive behandlet som nye eksporterende producenter.

(6) Der blev foretaget en undersøgelse med henblik på at fastslå, om de enkelte ansøgere opfylder kriterierne for at blive behandlet som nye eksporterende producenter, jf. artikel 1, stk. 4, i Rådets forordning (EF) nr. 397/2004, ved at sikre, at de:

- ikke eksporterede de i betragtning (1) beskrevne varer til Fællesskabet i perioden fra 1. april 2003 til 31. marts 2004

- ikke er forretningsmæssigt forbundne med eksportører eller producenter, som er omfattet af de foranstaltninger, der er indført ved den forordning, og

- faktisk har eksporteret den pågældende vare til Fællesskabet efter den undersøgelsesperiode, der blev lagt til grund for foranstaltningerne, eller de har indgået en uigenkaldelig kontraktlig forpligtelse til at eksportere en betydelig mængde til Fællesskabet.

(7) Der blev udsendt et spørgeskema til alle ansøgerne, som blev anmodet om at fremlægge dokumentation for, at de opfyldte ovennævnte tre kriterier.

(8) Eksporterende producenter, som opfylder disse tre kriterier, kan indrømmes den toldsats, som gælder for de samarbejdende virksomheder, der ikke indgår i stikprøven, dvs. 5,8 %, jf. artikel 1, stk. 4, i Rådets forordning (EF) nr. 397/2004.

C. RESULTATERNE AF UNDERSØGELSEN

VIRKSOMHEDER, SOM HAR INDGIVET UFULDSTÆNDIGE BESVARELSER

(9) Otte pakistanske virksomheder, som anmodede om at blive behandlet som nye eksporterende producenter, besvarede ikke det oprindelige spørgeskema. Det var derfor ikke muligt at kontrollere, om disse virksomheder opfyldte kriterierne i artikel 1, stk. 4, i Rådets forordning (EF) nr. 397/2004, og deres anmodninger måtte afvises. Disse virksomheder blev underrettet om, at deres anmodninger ikke ville blive viderebehandlet, og fik lejlighed til at fremsætte bemærkninger. Der blev ikke modtaget nogen bemærkninger.

(10) Tre pakistanske virksomheder, som ikke havde besvaret spørgeskemaet fuldstændigt, reagerede ikke på anmodningerne om yderligere forklaringer. Det var derfor ikke muligt at gennemgå disse virksomheders besvarelser og kontrollere, om de opfyldte kriterierne i artikel 1, stk. 4, i Rådets forordning (EF) nr. 397/2004. Deres anmodninger blev derfor afvist. Virksomhederne blev underrettet om, at deres anmodninger ikke ville blive viderebehandlet, og fik lejlighed til at fremsætte bemærkninger. Der blev ikke modtaget nogen bemærkninger.

VIRKSOMHEDER, SOM HAR INDGIVET FULDSTÆNDIGE BESVARELSER

(11) For fire pakistanske eksporterende producenter viste undersøgelsen af de indgivne oplysninger, at de havde fremlagt tilstrækkelig dokumentation til at godtgøre, at de opfylder de tre kriterier i artikel 1, stk. 4, i Rådets forordning (EF) nr. 397/2004. Derfor kan disse fire producenter indrømmes den toldsats, der gælder for de samarbejdende virksomheder, som ikke indgik i stikprøven (dvs. 5,8 %), jf. artikel 1, stk. 4, i Rådets forordning (EF) nr. 397/2004, og blive tilføjet til listen over eksporterende producenter i bilaget til den forordning.

(12) En pakistansk virksomhed kunne ikke godtgøre, at den enten havde eksporteret den pågældende vare til Fællesskabet efter undersøgelsesperioden, eller at den havde dokumentation for uigenkaldelige kontraktlige forpligtelser til at eksportere en betydelig mængde til Fællesskabet. Virksomheden havde eksporteret varer, som angiveligt var den pågældende vare, efter undersøgelsesperioden, men havde ikke angivet sin eksport som værende den pågældende vare henhørende under de KN-koder, som er anført i betragtning (1). Virksomheden blev anmodet om at fremlægge yderligere dokumentation for sin påstand om, at sendingen faktisk var den pågældende vare. Der er ikke fremlagt yderligere dokumentation til støtte herfor. Virksomheden blev underrettet om, at hvis den undlod at fremlægge yderligere dokumentation, ville dens ansøgning ikke blive viderebehandlet, og fik lejlighed til at fremsætte bemærkninger. Der blev ikke modtaget nogen bemærkninger. Derfor kunne det ikke med sikkerhed fastslås, om virksomheden havde eksporteret den pågældende vare efter undersøgelsesperioden, jf. det tredje kriterium i artikel 1, stk. 4, i Rådets forordning (EF) nr. 397/2004, og dens anmodning om at blive behandlet som ny eksporterende producent måtte derfor afvises.

(13) En pakistansk virksomhed kunne ikke fremlægge tilstrækkelig dokumentation for sin påstand om ikke at have eksporteret den pågældende vare i den oprindelige undersøgelsesperiode. Virksomheden fremlagde ikke detaljeret dokumentation for sin salgsaktivitet under eller forud for undersøgelsesperioden, selvom den gentagne gange blev anmodet om at gøre det med henblik på denne undersøgelse. Det var derfor ikke muligt at fastslå, om denne virksomhed faktisk var en ny eksporterende producent, jf. det første kriterium i artikel 1, stk. 4, i Rådets forordning (EF) nr. 397/2004, og dens anmodning om at blive behandlet som ny eksporterende producent måtte derfor afvises. Virksomheden blev underrettet om, at dens anmodning ikke ville blive viderebehandlet, og fik lejlighed til at fremsætte bemærkninger. Der blev ikke modtaget nogen bemærkninger.

(14) En pakistansk virksomhed kunne ikke godtgøre, at den producerede den pågældende vare. Ansøgeren opfyldte således ikke det grundlæggende kriterium om at være en eksporterende producent, og ansøgningen kunne derfor ikke viderebehandles. Virksomheden blev underrettet om denne afvisning og fremsatte ikke bemærkninger.

(15) Alle ansøgerne og EF-erhvervsgrenen er blevet underrettet om de endelige resultater af undersøgelsen og har haft lejlighed til at fremsætte bemærkninger. Efter fremlæggelsen hævdede en række ansøgere, at de ikke havde svaret på Kommissionens henvendelser og anmodninger om informationer, fordi de ikke havde modtaget den pågældende korrespondance, eller fordi de havde haft interne organisatoriske problemer med at håndtere en sådan korrespondance. Korrespondancen blev tjekket igen, og det blev konkluderet, at disse påstande var ubegrundede. Endvidere kan en virksomheds manglende samarbejde ikke undskyldes med problemer med den interne organisation. En virksomhed anmodede om at få sine påstande taget op til fornyet overvejelse. Den pågældende virksomhed indsendte ikke nogen begrundelse eller yderligere oplysninger, som kunne ændre resultaterne. Ingen af de berørte virksomheder beviste, at de opfyldte de relevante kriterier. Påstandene blev derfor afvist.

D. KONKLUSION

(16) I betragtning af de resultater, der er omhandlet i betragtning (11), opfylder fire pakistanske eksporterende producenter kriterierne i artikel 1, stk. 4, i Rådets forordning (EF) nr. 397/2004 for at kunne blive behandlet som nye eksporterende producenter. Virksomhederne bør derfor tilføjes til listen over samarbejdende fabrikanter i bilaget til Rådets forordning (EF) nr. 397/2004 og omfattes af toldsatsen på 5,8 %. Anmodningerne fra de resterende 14 eksporterende producenter bør afvises af ovennævnte grunde -

UDSTEDT FØLGENDE FORORDNING:

Artikel 1

Listen over samarbejdende fabrikanter i bilaget til Rådets forordning (EF) nr. 397/2004 erstattes af følgende:

'

Navn | Adresse |

A.B. Exports (PVT) Ltd | Off. No 6, Ground Floor, Business Center, New Civil Lines, Faisalabad |

A.S.T. (PVT) Limited | Saba Square 2-C, Saba Commercial Street No 3, Phase V Extension, D.H. Authority, Karachi |

Abdur Rahman Corporation (Pvt) Ltd | P-214 Muslim Town #1, Sarghoda Road, Faisalabad |

Adil Waheed Garments | 66-Zubair Colony, Jaranwala Road, Faisalabad |

Afroze Textile Industries (Pvt) Ltd | LA 7/1-7, Block 22 F.B. Area, Karachi |

Al Musawar Textile (PVT) Ltd | Atlas Street, Maqbool Road, Faisalabad |

M/S Al-Ghani International | 202 Bhaiwala, Ghona Road, Faisalabad |

Al-Karam Textile Mills (PVT) Ltd | 3rd floor, K.D.L.B. Building, 58-West Wharf Road, Karachi |

Al-Latif | W,S, 24, Block-2, Azizabad, F.B. Area, Karachi-75950 |

Al-Noor Processing & Textile Mills | Sargodha Road, Near Bava Chak, Faisalabad |

Al-Raheem Textile | F/40, Block-6, P.E.C.H.S., Karachi |

Ameer Enterprises | 3rd floor, Bismillah Centre, Street No 2, Karkhana Bazar, Yanr Market, Faisalabad |

Amsons Textile Mills (PVT) Ltd | D-14/B, S.I.T.E., Karachi |

Amtex (Private) Limited | 1-Km, Khurrianwala-Jaranwala Road, Faisalabad |

Anjum Textile Mills (PVT) Ltd | Anjum Street, Nalka Kohala, Sarghoda Road, Faisalabad |

Apex Corporation | 1-19, Arkay Square, PO Box 13373, Karachi |

M/S Arif Textiles Private Limited | Karim Bibi Street, Bawa Chak, Sargodah Road Faisalabad |

Arshad Corporation | 1088/2, Jail Road Faisalabad 38000 |

Arzoo Textile Mills Ltd | 2.6 km, Jaranwala Road, Khurrinwala, Faisalabad |

Asia Textile Mills | D-156, S.I.T.E. Avenue, Karachi |

Aziz Sons | D21/Karach, S.I.T.E., Karachi-75700 |

B.I.L. Exporters | 15/5, Sector 12/C, North Karachi Industrial Area, Karachi |

Baak Industries | P-107, Akbarabad, Near Allied Hospital, Faisalabad |

Be Be Jan Pakistan Limited | Square No 7, Chak No 204/R.B., Faisalabad |

Bela Textiles Ltd | A-29/A, S.I.T.E., Karachi |

Bismillah Fabrics (PVT) Ltd | 3 Km, Jhumbra Road, Khurrianwala, Faisalabad |

Bismillah Textiles (PVT) Ltd | 1. KM, Jaranwala Road, Khurrianwala, Faisalabad |

Classic Enterprises | B-1/1, Sector 15, Korangi Industrial Area, Karachi |

M/S Club Textile | Sargodha Road, Ali Block Faisalabad |

Cotton Arts (PVT) Ltd | 613/1, Dagrawaan Road, Faisalabad |

D.L. Nash (Private) Ltd | 11, Timber Pond, Keamari Road, Karachi-75620 |

Dawood Exports PVT Ltd | PO Box 532, Sarghoda Road, Faisalabad |

Decent Textiles | P-1271, Abdullahpur, West Canal Road, Faisalabad |

En Em Fabrics (Pvt) Ltd | 10th Km, Sarghoda Road, Faisalabad |

En Em Industries Ltd | 10th Km, Sargodha Road, Faisalabad |

Enn Eff Exports | 4th floor, Business Centre, New Civil Lines, Faisalabad |

Faisal Industries | Office 205, Madina City Mall, Abdullah Haroon Road, Saddar, Karachi |

Fashion Knit Industries | 5-Business Centre, Ground Floor, Mumtaz Hassan Road, Karachi |

Fateh Textile Mills Limited | PO Box No 69, Hali Road, S.I.T.E., Hyderabad |

Gerpak Textile (PVT) Ltd | 317 Clifton Centre, Schon Circle, Kehkashan Clifton, Karachi |

Gohar Textile mills | 208 Chak Road, Zia Town, Faisalabad |

H.A. Industries (PVT) Ltd | 10 KM, Jaranwala Road, Faisalabad |

Haroon Fabrics (Private) Limited | P-121, Rafique Colony, Jail Road, Faisalabad |

Hay's (PVT) Limited | A-33, (C), Textile Avenue, S.I.T.E., Karachi-75700 |

M/S Home Furnishings Limited | Plot No 1, 2, 10, 11, Sector IX-B., Karachi Export Processing Zone, Karachi |

Homecare Textiles | D-115, S.I.T.E., Karachi |

Husein Industries Ltd | HT-8 Landhi Industrial & Trading Estate, Landhi, Karachi |

Ideal International | A-63/A, SIND Industrial Trading Estate, Karachi-75700 |

J.K. Sons Private Limited | 3-1/A, Peoples Colony Jaranwala Road Faisalabad |

Jaquard Weavers | 811 Mahmoodabad Colony, Multan |

Kam International | F-152, S.I.T.E., Karachi |

Kamal Spinning Mills | 4th KM, Jranwala Road, Khurrianwala, Faisalabad |

Kausar Processing Industries (PVT) Ltd | P-61 Gole Chiniot Bazar, Faisalabad |

Kausar Textile Industries (PVT) Ltd | Maqbool Road, Faisalabad |

Khizra Textiles International | P-68, First Floor, Tawakal Cloth Market, Gol Chiniot Bazar, Faisalabad-38000 |

Kohinoor Textile Mills Limited | Peshawar Road, Rawalpindi |

Latif International (PVT) Ltd | Street No 1, Abdullahpur, Faisalabad |

Liberty Mills Limited | A/51-A, S.I.T.E., Karachi |

M/s M.K. SONS Pvt Limited | 2 KM, Khurrianwala, Jarranwala Road, Faisalabad |

MSC Textiles (PVT) Ltd | P-19, 1st floor, Montgomery Bazar, Faisalabad |

Mughanum (PVT) Ltd | P-162, Circular Road, Faisalabad |

Mustaqim Dyeing & Printing Industries (Pvt) Ltd | D-14/A, Bada Board, S.I.T.E., Karachi |

Naseem Fabrics | Suite #404, 4th floor, Faisalcomplex, Bilal Road, Civil Lines, Faisalabad |

Nawaz Associates | 87 D/1 Main Boulevard Gulberg III, Lahore |

Nazir Industries | Suite 3, 7th floor, Textile Plaza, M.A. Jinnah Road, Karachi-74000 |

Niagara Mills (PVT) Ltd | Kashmir Road, Nishatabad, Faisalabad |

Nina Industries Limited | A-29/A, S.I.T.E., Karachi |

Nishitex Enterprises | P-224, Tikka Gali No 2, Y.Y. Plaza., 1st floor, Montgomery Bazar, Faisalabad |

Parsons Industries (PVT) Ltd | E-53 S.I.T.E., Karachi |

Popular Fabrics (PVT) Limited | Plot 115, Landhi Industrial Area, Karachi |

Rainbow Industries | 810/A, Khanewal Road, Multan |

Rehman International | P-2, Al Rehman House, Ghulam Rasool Nagar Main Road, Sarfraz Colony, Faisalabad |

Sadaqat Textile Mills Pvt Ltd | Sadaqat Street, Sarghoda Road, Faisalabad |

Sadiq Siddique Co. | 170-A, Latif Cloth Market, M.A. Jinnah Road, Karachi |

Sakina Exports International | #313, Dada Chambers, M.A. Jinnan Road, Karachi-74000 |

Samira Fabrics (PVT) Ltd | 401-403, Chapal Plaza, Hasrat Mohani Road, Karach |

Sapphire Textile Mills Limited | 313, 3rd floor, Cotton exchange Bldg. I.I., Chundrigar Road, Karachi |

Shahzad Siddique (PVT) Ltd | 4,5 KM, Khurrainwala Jaranwala Road, Faisalabad |

Shalimar Cotton Export (PVT) Ltd | Yousaf Chowk, Sarghoda Road, Faisalabad |

Sharif Textiles Industries (PVT) Ltd | PO Box 265, Satiana Road, Faisalabad |

Shercotex | 39/c, Peoples Colony, Faisalabad |

Sitara Textile Industries Limited | 6- K.M., Sargodha Road, Faisalabad |

South Asian Textile Inds. | Street No 3, Hamedabad Colony, Vehari Road, Multan |

Sweety Textiles Pvt Ltd | P-237, 2nd floor, Hassan Arcade Montgomery Bazar, Faisalabad |

Tex-Arts | P-22, 1st floor, Montgomery Bazar, Faisalabad |

The Crescent Textile Mills Ltd | Sargodha Road, Faisalabad |

Towellers Limited | WSA 30-31, Block 1, Federal B, Karachi |

Union Exports (PVT) Limited | D-204/A, S.I.T.E., Karachi-75700 |

United Finishing Mills Ltd | 2nd floor, Regency Arcade, The Mall, Faisalabad |

United Textile Printing Industries (Pvt) Ltd | PO Box 194, Maqbool Road, Faisalabad |

Wintex Exports PVT Ltd | P-17/A, Main Road, Sarfaraz Colony, Faisalabad |

Zafar Fabrics (PVT) Limited | Chak No 119, J.B. (Samana), Sarghoda Road, Faisalabad |

Zamzam Weaving and Processing Mills | Bazar 1, Razabad, Faisalabad |

ZIS Textiles Private Limited | 3Km Sheikhupaura Road Khurrianwala Faisalabad |

'

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af 23.12.2005, s. 17).

[2] EUT L 66 af 4.3.2004, s. 1. Senest ændret ved Rådets forordning (EF) nr. 695/2006 (EUT L 121 af 6.5.2006, s. 14).

[3] EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af 23.12.2005, s. 17).

[4] EFT L 56 af 6.3.1996, s. 1. Senest ændret ved Rådets forordning (EF) nr. 2117/2005 (EUT L 340 af 23.12.2005, s. 17).

[5] EUT L 66 af 4.3.2004, s. 1. Senest ændret ved Rådets forordning (EF) nr. 695/2006 (EUT L 121 af 6.5.2006, s. 14).